Ilmaislehtiä voidaan nyt jakaa myös kotitalouksiin, jotka ovat kieltäneet mainosten laittamisen postiluukkuihin.

Jakeluyhtiöt päättävät jatkossa itsenäisesti, mihin kotitalouksiin ilmaislehtiä jaetaan. POSTI

Jakeluyhtiöt ovat päättäneet luopua sovitusta tavasta, jonka mukaan ei mainoksia -merkinnällä varustettuihin postiluukkuihin ei jaeta ilmaislehtiä.

Asiasta kertoo Kilpailu- ja kuluttajavirasto. Jakeluyhtiöt, kuten Posti, päättävät nyt itsenäisesti, miten ne ilmaislehtiä jakavat.

– On periaatteellisesti tärkeää, että vanhentunut ja virheellinen jakelusuositus kumottiin, koska se rajoitti sekä sananvapautta että kuluttajien valinnanvapautta, sanoo Sanomalehtien Liiton liittojohtaja Jukka Holmberg tiedotteessa.

KKV käsitteli asiaa Sanomalehtien Liiton pyynnöstä. Kilpailu- ja kuluttajavirasto arvioi alustavasti, että jakeluyhtiöt rajoittivat aiemmalla toimintatavallaan keskinäistä kilpailuaan.